google/wiki40b huggingface dataset:
Krušinec

Dejiny

Najstaršia písomná zmienka o Krušinci sa nachádza v daňovom súpise z roku 1551, kedy sedliacke domácnosti prvý raz platili daň kráľovi.
Osídlenie tu začalo vznikať v 30. rokoch 16. storočia. Vybudovali ho usadlíci na čele so šoltýsom podľa zákupného práva. V písomnostiach sa vyskytuje pod pôvodným názvom Krušinec, ktorý je odvodený od mena prvého šoltýsa, prípadne to bol starší názov údolia, v ktorom osídlenie vzniklo. Krátko pred rokom 1567 dedinu čiastočne spustošilo kráľovské vojsko. Štyri sedliacke domácnosti aj so šoltýsom zutekali, ale šoltýska domácnosť sa čoskoro vrátila. V roku 1588 tu žili aj dve želiarske domácností. V roku 1600 tu bol aj jeden poddanský dom. V roku 1618 patrilo šoltýstvo s mlynom štyrom domácnostiam. Krušinec patril k rusínskym dedinám na panstve Makovica. Začiatkom 17. storočia sa tu usadilo nové obyvateľstvo a obec sa zväčšovala. V roku 1618 okrem šoltýskych obydlí s mlynom, bolo 6 obývaných poddaných domov. Obyvatelia Krušinca sa zaoberali poľnohospodárstvom.
Priekopová prepadlina

Priekopová prepadlina (iné názvy: graben, priekopa, prielom) je poklesnutý blok zemskej kôry alebo zlomami ohraničená depresia v kôre. Relatívne dlhá a úzka priekopová prepadlina sa volá aj brázda. Priestorovo rozsiahlejšie priekopové prepadliny, rádovo stoviek až tisíc kilometrov dlhé s anomálne tenkou kôrou, sa zvyknú označovať ako rifty.
Termín graben pochádza z nemeckého slova Graben, ktoré znamená priekopa alebo zákop. Môže tvoriť základ pre sedimentačnú panvu. Termín ako prvý definoval E. Suess roku 1875.
Vzniká väčšinou činnosťou poklesových zlomov a predstavuje depresiu tvorenú jeho poklesávajúcim (podložným blokom). Poklesy niekedy tvoria stupňovité zlomy, kde centrálna časť tvorí najnižšie položený stupeň. Zlomy sú často rovnobežné a protiklonne uklonené, niekedy až takmer vertikálne. Môže vznikať v oblastiach riftov pri rozťahovaní kôry (extenzii), kde sú poklesové zlomy jedným z najbežnejších prejavov stenčovania kôry. Relatívne viac vyzdvihnuté oblasti medzi dvoma grabenmi sa označujú ako hraste. Halfgraben je štruktúrna depresia, ktorá je však na rozdiel od grabenu ohraničená hlavným zlomom iba na jednej strane. Asymetrický graben je štruktúra prechodnej stavby medzi halfgrabenom a normálnym grabenom.
Sedimenty usadené v oblasti grabenu by mali mať väčšiu hrúbku ako tie, ktoré sa usadili v rovnakom období na okolitých vyššie položených kryhách. Výplň grabenu by mali tvoriť mladšie usadené horniny ako tie, ktoré tvoria okolité vyzdvihnuté oblasti. Sedimenty, ktoré vypĺňajú graben počas poklesu jeho spodnej kryhy sa označujú ako synriftové (resp. syntektonické). Ako relatívne viac poklesnuté oblasti na zemskom povrchu sú často vypĺňané tokmi riek, napr. Rýn preteká cez Rýnsky graben. Stavba striedajúca poklesnuté a vyzdvihnuté kryhy je typická pre slovenskú Fatransko-tatranskú oblasť, kde však dobrý príklad čistého grabenu nájsť nemožno; najlepšie vyvinutá Turčianska kotlina je v skutočnosti polovičný graben (nem. Halbgraben). Svetovo známejšia je americká provincia Basin and Range vrátane údolia Death Valley alebo Salt Lake Valley na východe alebo Owens Valley na západe.
Esejci

Esejci (iné názvy: eséni, esséni, esseni; aram., doslova: zbožní) boli židovská asketická mníšska duchovná komunita, ktorá vznikla v 2. storočí pred Kr. Jej zakladateľom bol anonymný kňaz, ktorý sa postavil proti veľkňazovi jeruzalemského Chrámu a jeho kňazstvu. Esejci žili prísne organizovaným komunitným životom, ich ústrednou lokalitou bol Kumrán neďaleko Mŕtveho mora. O učení esejcov svedčia tzv. Kumránske zvitky, objavené roku 1947. Esejci zanikli v 1. storočí po Kr.

Esejci a Ježiš

Niektorí bádatelia v minulosti hľadali u esejcov pôvod Ježišovho učenia. Podľa Davida Flussera, popredného izraelského odborníka na rané kresťanstvo, sú takéto teórie „nebezpečným skomolením vtedajšej historickej situácie“. Podľa Davida Flussera je isté, že Ježiš esejcov a ich učenie poznal, neprebral ho však celé, ani sa s ním úplne nestotožnil. Hlavným zdrojom jeho učenia bolo rabínske židovstvo. Ako možný prostredník vo vzťahu Ježiša k esejcom mohol pôsobiť Ján Krstiteľ, ktorý bol podľa Flussera „esejstvom ovplyvnený tak silne, že sa môžeme domnievať, že bol sám spočiatku esejcom. Neskôr sa zrejme vydal svojou vlastnou cestou, pretože odmietal ich sektársku doktrínu, ktorá dôsledne zahŕňala spoločné vlastníctvo, a ich celkovú rigídnosť.“
Celočíselné programovanie

Celočíselné programovanie je odvetvie optimalizácie, prvá úloha celočíselného programovania bola riešena v roku 1958.
Labastide-Savès

Poloha

Obec má rozlohu 3,62 km². Najvyšší bod je položený 220 m n. m. a najnižší bod 153 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kněz u Hrazan

Geológia

Chránené je tu balvanové more a rozptýlené balvany porfyrické amfibol-biotitické melanokrátne žuly typu Čertovo břemeno. Najväčší balvan v tejto oblasti je o rozmeroch až 8 × 4 m. Na niekoľkých balvanoch sú vytvorené skalné misy s odtokovými žliabkami, z ktorých najväčšia je misa má rozmer 100 × 70 cm a hĺbku okolo 20 cm.
Najväčší balvan je miestne nazývaný Kněz a na jeho zvislej, cez 2 metre vysokej bočnej stene sa nachádza niekoľko dutín typu tafone.

Flóra

Chránený je ďalej zmiešaný lesný porast o zložení: borovica lesná (Pinus sylvestris), buk lesný (Fagus sylvatica), hrab obyčajný (Carpinus betulus), dub letný (Quercus robur), javor horský (Acer pseudoplatanus), breza previsnutá (Betula pendula) a lipa malolistá (Tilia cordata). Územie je inak po botanickej stránke chudobné. Zo zaujímavejších druhov bol zaznamenaný napr. čermeľ hájny (Melampyrum nemorosum).

Turizmus

Okolo pamiatky prechádza červeno značený turistický chodník vedúci z Milevska do Petrovíc, ale samotná pamiatka nie je turistickou cestou prístupná. Pre pozretie je nutné opustiť cestu a vyraziť do lesného porastu. Na okraji pamiatky je umiestnené jedno z náučných zastavení Náučnej stezky Kovářovskem.
Klient-server

Model klient-server rozlišuje systémy klienta od systémov servera, ktoré komunikujú cez počítačovú sieť. Pri klient-server architektúre je používaný systém, ktorý sa skladá zo softvéru klienta a zo softvéru servera. Softvér alebo proces klienta môže iniciovať komunikačné spojenie, zatiaľ čo server čaká na požiadavku od klienta.
Klient/server opisuje vzťah medzi dvoma počítačovými programami, z ktorých jeden, klient, odošle požiadavku na službu z druhého programu, servera, ktorá požiadavku splní. Aj keď tento model môže byť použitý programami na jednom PC, väčšie uplatnenie nachádza v sieti. V sieti je tento model vyhovujúcim spôsobom na efektívne prepojenie programov, ktoré sú distribuované po rôznych miestach v sieti/PC. Väčšina internetových aplikácií, ako email, prístup na web a k databázam, sú založené na tomto modeli. Napríklad, webový prehliadač je klientský program na užívateľovom počítači, ktorý môže pristupovať ku informáciám na akomkoľvek webovom serveri vo svete. 
Príkladom môže byť prezeranie bankového účtu z vášho počítača: klientský webový prehliadač vo vašom počítači posúva vašu požiadavku na webový serverový program v banke. Tento program môže potom posunúť požiadavku do svojho vlastného databázového klientského programu, ktorý zašle požiadavku ďalej do databázového servera v inom bankovom počítači, kde zistí informácie o vašom účte. Tieto informácie sú vrátené spať do databázy bankového klienta, a odtiaľ už putujú späť do klientského webového prehliadača vo vašom PC, ktoré vám zobrazí informáciu. 
Tento model sa stal centrálnou ideou sieťovania. Väčšina biznis aplikácií dnes používa tento model. Takisto ho používajú hlavné internetové protokoly, ako HTTP, SMTP, Telnet, DNS, atď.
Dnes sú klientmi najmä webové prehliadače, aj keď nie vždy je tomu tak. Pod servermi zvyčajne rozumieme webové servery, databázové servery a mailové servery. Online hranie je zvyčajne tiež postavené na klient-server modeli. Pri MMORPG zabezpečuje server spoločnosť vyrábajúca hru, inak robí server jeden z hráčov (hostuje hru ďalším hráčom).

Architektúra klient-server v databázových technológiách

V základnom modeli klient-server systém riadenia bázy dát (ďalej len SRBD) beží na serveri a čaká na požiadavky prichádzajúce od jednotlivých klientov. V prípade príchodu nejakej požiadavky od klienta sa požiadavka začne spracovávať v SRBD a výsledok spracovania je odoslaný klientovi. Každá požiadavka od klienta vytvorí nový proces servera, ktorý s ostatnými procesmi zdieľajú procesor počítača a jeho disky. V niektorých prípadoch sa stretávame s variantom, keď klientská aj serverová aplikácia bežia na tom istom počítači. V súčasných databázových systémoch sa komunikácia medzi klientom a serverom uskutočňuje pomocou jazyka SQL, keď požiadavka v aplikácii je formulovaná v jazyku SQL alebo transformovaná do jazyka SQL a následne vyslaná na server. Server kontroluje syntaktickú správnosť požiadavky, prístupové práva, použité typy dát, integritné obmedzenia, optimalizuje vyhodnotenie požiadavky a pod. Výsledok spracovania je odoslaný do klientskej aplikácii, ktorý ho môže spracovať prezentačným spôsobom.
Casa Gallardo

Casa Gallardo je budova v Madride, v Španielsku, ktorá sa nachádza na jednom z nároží centrálneho námestia Plaza de España.
Predstavuje jedno z kľúčových diel poslednej fázy modernizmu v Madride. Navrhol ju architekt Federico Arias Rey ako obytný dom v roku 1911, v rámci prestavby pôvodnej budovy. Dokončená bola v roku 1914 a roku 1997 bola vyhlásená za kultúrnu pamiatku.
Má šesť poschodí a fasáda budovy je bohato zdobená organickými prvkami, ktoré tvoria balkóny. Svetlé steny kontrastujú so strechou, ktorá je pokrytá bridlicou. Na veľkej kopule, ktorá korunuje roh budovy, je v zlatom poli písmeno "G" podľa prvých majiteľov budovy.
Lavastrie

Poloha

Obec má rozlohu 24,14 km². Najvyšší bod je položený 1 042 m n. m. a najnižší bod 660 m n. m.

Obyvateľstvo

Počet obyvateľov obce je 227 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seicheprey

Poloha

Obec má rozlohu 8,35 km². Najvyšší bod je položený 303 m n. m. a najnižší bod 229 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Európska rada

Európska rada (angl. European Council), neformálne nazývaná aj Samit EÚ je jednou z inštitúcii Európskej únie. Skladá sa z hláv štátov (prezidentov) a predsedov vlád členských štátov Európskej únie, z predsedu Európskej rady a z predsedu Európskej komisie. V krajinách, v ktorých má aktívnu úlohu prezident, zúčastňuje sa na samitoch on. V praxi je to prípad Francúzska, Fínska či Rumunska. Predseda Európskej rady a predseda Európskej komisie nemajú hlasovacie právo v Európskej rade. Členov Európskej rady často sprevádzajú ministri zahraničných vecí.
Európska rada si volí predsedu na dva a pol roka. Predseda Európskej rady nesmie zastávať žiadnu vnútroštátnu funkciu.
Európska rada (angl. European Council, fr. Conseil Européen) nie je totožná s Radou Európy (angl. Council of Europe, fr. Conseil de l´Europe), ani s Radou Európskej únie (angl. Council of the European Union, fr. Conseil de l´Union européenne).
Európska rada zasadá najmenej dvakrát do polroka, tieto stretnutia sa zvyčajne uskutočňujú v budove Justusa Lipsiusa v Bruseli. Zasadnutia Európskej rady vedie predseda Európskej rady.
Ak je funkcia predsedu Európskej rady uprázdnená, zasadnutia Európskej rady vedie člen Európskej rady, ktorý zastupuje členský štát, ktorý vykonáva predsedníctvo v Rade EÚ.

Vznik Európskej rady

Európska rada vznikla na základe nepravidelných vrcholných stretnutí hláv štátov konaných od roku 1975. Inaugurálne stretnutie Európskej rady sa konalo v Dubline, počas predsedníctva Írska v Rade EÚ. Oficiálne bola táto prax zakotvená v Jednotnom európskom akte z roku 1986.
Brouchaud

Poloha

Obec má rozlohu 11,94 km². Najvyšší bod je položený 232 m n. m. a najnižší bod 127 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zillertalské Alpy

Poloha

Zillertalské Alpy majú rozlohu 2 050 km², pričom väčšina pohoria leží na území Rakúska (spolková krajina Tirolsko, iba malá časť na východe patrí do krajiny Salzbursko). Na území Talianska (Südtirol) leží niekoľko horských celkov, napr. Pfunder Berge. Na západe hrebeň pokračuje Stubaiskými Alpami, od ktorých Zillertalské Alpy oddeľuje Brennerský priesmyk a komunikačne dôležitá dolina Wipptal, na východ od sedla Birnlücke potom nadväzujú Vysoké Taury. Severné ohraničenie tvorí údolie Tuxer tal s priesmykom Tuxerjoch, za ktorým sa nachádzajú Tuxské Alpy (Tuxer Alpen). Ďalej pokračuje severná hranica údolím Schmirntal, Zillertal, Gerlostal a sedlom Gerlos Pass. Južná hranica je tvorená tokom rieky Rienz v údolí Pustertal. Najvyšším vrchom Zillertalských Álp je Hochfeiler s výškou 3 510 m n. m.

Turistika

Turisticky známejšia a využívanejšia je tirolská (rakúska) strana hôr, predovšetkým oblasť ľadovca Tuxerferner s obľúbeným lyžiarskym strediskom Hintertux a celoročným lyžovaním. Juhotirolská strana je menej obľúbená, hoci je rozlohou len o málo menšia. Pohorie je tiež významným zdrojom vodnej energie, ktorá je využívaná v hydroelektrárňach Speicher Schlegeis, Speicher Stillup a Zillergrund Speicher.

Prírodný park

Prírodný park Zillertalské Alpy s rozlohou 372 km² tvorí so susednými oblasťami najväčší park svojho druhu v Alpách (2 050 km²). Na juhu nadväzuje Juhotirolský prírodný park Rieserferner, na západe prírodná chránená oblasť Valser Tal a na východe Salzburská časť národného parku Vysoké Taury. V Mayrhofene sa Zillertal delí a tri zo štyroch údolí vedú do prírodných parkov Zillergrund, Stillupgrund a Zemmtal.
Odstredivé čerpadlo

Odstredivé čerpadlo je čerpadlo, ktoré využíva účinok odstredivej sily na zrýchlenie čerpaného média, ktoré sa následne zbrzdí v difúzore. Zbrzdením sa získaná kinetická energia premení na tlakovú. Premena prebieha so stratou. Čerpadlo pozostáva z obežného kolesa s lopatkami, ktoré sa otáča v špirálovitej komore. Vstup kvapaliny je pri osi rotora, výstup na jeho obvode. Niektoré typy odstredivých čerpadiel majú v komore vložený difúzor – nepohyblivé lopatkové teleso, ktoré usmerňuje prúd kvapaliny pri prechode z obežného kolesa do komory a tým znižuje straty energie. Regulovať prietok možno veľmi jednoducho škrtením vo výtlačnom potrubí.
Nárast tlaku (delta p [Pa]) v dôsledku odstredivej sily pri uzavretom výstupe čerpadla, v závislosti na polomere vstupu do rotora r [m] a výstupe z rotoru R[m] pri sekundových otáčkach rotoru n [s⁻¹] a hustote kvapaliny Ro [kg/m3] možno približne vypočitať podľa vzťahu:
delta p = 2 x Ro x pi² x n² x (R² -r²)
Výkon A[W] potrebný na zvýšenie tlaku média o p [Pa] pri hmotnostnom prietoku m [kg/s] o hustote media Ro [kg/m3] možno približne vypočitať podľa vzťahu:
A = p x m / Ro
Osteokalcín

Osteokalcín je nekolagénny proteín, ktorý možno nájsť v kostiach a v dentíne. Obsahuje kyselinu gama-karboxyglutámovú. U ľudí je osteokalcín kódovaný BGLAP génom.

Funkcia

K sekrécii osteokalcínu dochádza výhradne z osteoblastov, pričom sa považuje za látku ktorá pôsobí ako regulátor telesného metabolizmu. Podieľa sa na stavbe kostí a kostného tkaniva, taktiež ovplyvňuje mineralizáciu kostí a homeostázu kalciových iónov.
Osteokalcín pôsobí v tele ako hormón, ktorý stimuluje beta bunky pankreasu k vylučovaniu inzulínu a tukové bunky k vylučovaniu hormónu adiponektínu zvyšujúceho citlivosť na inzulín.

Použitie ako biochemického markeru pre formovanie kostí

Keďže osteokalcín je tvorený osteoblastmi, často sa používa ako marker pre proces formovania kostí. Viacero výskumov používa osteokalcín ako predbežný biomarker pri stanovovaní účinnosti daného liečiva na formovanie kostí.
Michael Palin

Život a kariéra

Michael Palin sa narodil v Broomhille blízko Sheffieldu v South Yorkshire, ako syn Marry Rachel Lockhartovej a  Edwarda Moretona Palina. Otec pracoval ako inžinier v oceliarskej firme. Vzdelávať sa začal Michael v Birkdale preparatory school v Sheffielde a neskôr v Shrewsbury school. Keď mal Palin 5 rokov vyskúšal si po prvýkrát herectvo a to v školskom predstavení Marthy Cratditovej s názvom Christmas Carol. V 10 rokoch sa stále Michael zaujímal o herectvo, tvoril komédie a monológy, čítal Shakespearove hry a hrával ich spolu s mamou.
Po škole v roku 1962 nastúpil na Brasemose College v Oxforde na štúdium modernej histórie. So spolužiakom Robertom Hawisom účinkoval a písal po prvýkrát komedialny materiál na univerzitnú vianočnú party.
Terry Jones, tiež študent, videl zopár predstavení a začal písať spolu s Hawisonom a Palinom. M. Palin sa spojil so spolkom hercov z Brighside a Carbrook jeho prvé herecké ocenenie prišlo onedlho na festivale Co-op drama. Taktiež vystupoval v Oxfordskej revue s Jonesom.
V roku 1966 uzavrel sobáš s Hellen Gibbinsovou, ktorú prvýkrát stretol na dovolenke v roku 1959 v Southwolde v Suffolku. Grófstvo ktoré vtedy opustil má dnes za svoj domov. Toto stretnutie bolo neskôr zbeletrizované v Pailinovej hre East of Ipswich. Majú spolu tri deti, Thomasa Edwarda, Williama Michaela, Rachel Mary a jedno vnúča.
Práve syn William sa ešte ako dieťa predstavil aj v jednom predstavení pod názvom The Holy Grail kde si zahral postavu ako Sir NOT.
Po skončení univerzity (1965) začal účinkovať ako konferencier v komediálnej show NOW! pre televízneho dodávateľa Television Wales and West.
V tom čase ho kontaktoval Jones, ktorý odišiel o rok skôr z univerzity na asistenciu pri písaní divadelného dokumentu o sexe naprieč rokmi. Aj keď od tohto projektu sa nakoniec odstúpilo, priviedlo to Palina a Jonesa k spoločnému písaniu komédií pre rôznorodé programy televíznej stanice BBCako napríklad The Ken Dodd Show, The Billy Cotton Band Show alebo The Illustrated Weekly Hudd. Bol tiež v tíme spisovateľov pracujúcich na The Frost Reports ďalšími členmi vrátane Franka Muira, Barry Cryera, Marty Feldmana, Ronnie Corbetta, Ronnie Barkera, Dicka Vosburgha a budúcich členov Monthy Pythona Grahama Chapmana, Johna Cleesea a Erica Idlea.
Ravel (Puy-de-Dôme)

Poloha

Obec má rozlohu 10,03 km². Najvyšší bod je položený 470 m n. m. a najnižší bod 317 m n. m.

Obyvateľstvo

Počet obyvateľov obce je 694 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A3 (Bulharsko)

Priebeh

Diaľnica začína na sofijskom mestskom okruhu, odkiaľ vedie juhozápadným smerom k mestu Pernik. Pokračuje južným smerom k Blagoevgradu, kde aktuálne končí vybudovaná časť. Kopírujúc rovnomennú rieku bude prekonávať náročný horský terén k mestu Sandanski, kde sa napojí na už vybudovaný úsek, vedúci k hraničnému priechodu Kulata.
Motu proprio

Motu proprio (lat. z vlastných pohnútok) označuje v právnickej terminológii oficiálny akt prijatý bez formálnej požiadavky iných strán. V niektorých jurisdikciách sa pre toto používa pojem sua sponte.
V katolíckom kánonickom práve označuje dokument vydaný pápežom z vlastnej iniciatívy a podpísaný ním. Tento typ dokumentu môže by adresovaný celej Cirkvi, jej časti, alebo aj jednotlivcom. 
Dokument vydaný ako motu proprio je právoplatný, aj keď sa zistí, že dôvody jeho vydania sú nepravdivé alebo podvodné, čo by za normálnych okolností spôsobilo neplatnosť dokumentu. Jeho platnosť je založená na jeho vydaní pápežom z vlastnej iniciatívy, nie na základe uvedenia dôvodov.
Prvé motu proprio bolo promulgované pápežom Inocentom VIII. v roku 1484. Aj v súčasnosti predstavuje bežnú formu pápežského reskriptu.
Need for Speed: Porsche 2000

Gameplay

Hra Need for Speed: Porsche 2000 umožňuje hráčovi pretekať s autami značky Porsche cez rozsah dráh, ktoré sa nachádzajú v Európe. Autá boli študované z hľadiska jazdnej mechaniky, aby vytvorili realistickú simuláciu. Predpoklad hry zostáva z väčšej časti rovnaký, v porovnaní s inými hrami v sérii: jazda a preteky so športovými autami. Napriek tomu hra ponúkala len značku Porsche. Bola zlepšená manipulácia s hrami a hráč si môže prispôsobiť auto čerpaním z hĺbkového katalógu rozdielnych áut Porsche, ako aj náhradných dielov. Hoci hra zachováva policajné prenasledovania z hier Hot Pursuit a High Stakes, vlastnosť je relatívne malá a je videná len móde Factory Driver.

Need for Speed: Top Speed

Ďalšia konverzia hry Porsche Unleashed len online, s názvom Need for Speed: Top Speed, bola vydaná ako odpoveď na film spoločnosti IMAX od MacGillivraya Freemana z roku 2002, Top Speed, a auto Porsche Cayenne. Hra obsahuje tri existujúce herné dráhy z hry Porsche Unleashed a tri vozidlá značky Porsche: 911 (996) Turbo, 959 a Cayenne Turbo.
Prístup k hre Need for Speed: Top Speed bol dodávaný spolu s počítačovou verziou hry Need for Speed: Hot Pursuit 2.

40 Jahre 911

Herný zväzok 40 Jahre 911 bol vydaný 13. novembra 2003 a bol dostupný len v Nemecku. Bol špeciálnou edíciou 40. výročia auta Porsche 911.
Obal CD je zabalený v unikátnom kovovom obale s hrou opravenou na verziu 3.4. Obsahuje tiež oficiálny herný soundtrack, hoci neboli obsiahnuté žiadne ďalšie herné vlastnosti.

Predajnosť

Na konci roku 2000 predala v Spojených štátoch počítačová verzia hry Porsche Unleashed 74 795 jednotiek. To účtovalo príjem 2,58 milliónov dolárov. V auguste 2006 domáca predajnosť vzrástla na 340 tisíc kópií, s príjmom 6,3 miliónov dolárov. V tom čase deklaroval hru Porsche Unleashed časopis Edge ako päťdesiatu druhú najlepšie sa predávajúcu počítačovú hru krajiny vydanú od januára 2000.
V marci 2000 debutovala hra Porsche 2000 na nemeckom trhu na štvrtom mieste v rebríčku predajnosti počítačových hier spoločnosti Media Control. Nasledujúci mesiac, keď si zajistila piate miesto, zotrvala počas júna v top 20, predtým, ako klesla 27. júla a v auguste. Predajnosť v regióne predstavovala na konci roku 2000 zhruba 65 000 jednotiek, číslo, s ktorým, podľa Uda Hoffmana z nemeckého časopisu PC Player, spoločnosť Electronic Arts "nebola spokojná". Napriek tomu napísal, že titul zaostáva v porovnaní s jeho predchodcami, a v tom roku bol súčasťou poklesu v predajnosti počítačových hier.
Ougney

Poloha

Obec má rozlohu 7,08 km². Najvyšší bod je položený 372 m n. m. a najnižší bod 193 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Battlefield 3

Hra

Hra sa zameriava prevažne na multiplayer. Napriek tomu je možnosť hrať aj kampaň pre jedného hráča, ktorá ale nedosahuje takého rozsahu ako čisto singleplayerové hry. Ale až v multiplayeri hra odhaľuje naplno svoje kvality. V hre proti sebe stoja väčšinou vojaci Ruska a USA.

Beta verzia

30. júla 2010 EA oznámili, že limitovaná edícia hry Medal of Honor bude obsahovať pozvánku do beta verzie Battlefieldu 3.  Na E3 2011 potom oznámili, že otvorená betaverzia začne v septembri toho istého roku.

Zbrane

V hre je obrovské množstvo zbraní, ktoré sa podľa vlastností delia do niekoľkých tried (útočné pušky, karabíny, pištole, brokovnice, zbrane osobnej obrany, ľahké guľomety, ostreľovacie pušky). Všetky tieto triedy sa (okrem pištolí) nazývajú súhrnne hlavné zbrane; pištoľ je zbraň vedľajšia. Ďalej sú tu špeciálne zbrane (väčšinou použiteľné len danú triedu) ako sú raketomety, granátomety, podhlavňové brokovnice. Každý hráč má navyše v základnej výbave jeden granát a nôž. Vybavenie každého hráča sa teda skladá z hlavnej zbrane, pištole, špeciálneho vybavenia, granátu, noža a voľby špecializácie. Rôznorodosť vzhľadu hráčov zabezpečuje veľké množstvo kamuflážových vzorov. Každá hlavná zbraň má množstvo vylepšení (rôzne puškohľady, dvojnožky, laserové zameriavače, tlmiče...), ktoré sa postupne odomykajú po dosiahnutí určitého počtu zabití s danou zbraňou. Nové zbrane sa odomykajú po dosiahnutí nových úrovní (zbrane pre všetky triedy), po dosiahnutí novej úrovne určitej triedy (zbrane iba pre túto danú triedu) alebo po dosiahnutí určitého skóre v kooperatívnom režime (zbrane pre všetky triedy).

Kamufláž

Nové kamuflážové vzory sa odomykajú po dosiahnutí nových úrovní. Každý kamuflážový vzor má vždy svoju ruskú a americkú verziu.

Bojová technika

V hre je tiež veľa vojenskej techniky. Pre vojenskú techniku je možno tiež odomykať nové vybavenie (napr. tank možno vybaviť detektorom pohybu, dymovými svetlicami, atp.). Vozidlá sú rozdelené do niekoľkých kategórií: hlavné bojové tanky, BVP, bojové a prieskumné vrtuľníky, stíhacie lietadlá, stíhače tankov, mobilné delostrelectvo a stacionárne zbrane.